अज्ज जम्मू प्रभात अपने हफ्तावर कॉलम ‘आओ ग्रां चलचै’ राहें अपने पाठकें गी सुचेतगढ़ विधानसभा दे अंतर्गत पौंदे ग्रां लंगडेयाली च लेईयै जा दा ऐ जेह्‌ड़ा उप-जिला आरएसपुरा दा इक्कला नेहा ग्रां ऐ जेह्‌ड़ा दूध दी मती पैदावार लेई जानेआ जंदा ऐ। इयै कारण ऐ जे इस ग्रां दे हर घर शा इक युवक दूध बेचने दा कारोबार करदा ऐ। इस ग्रां च मतियां शैल-शैल नस्ल दियां मंझांऽ बी हैन जेह्‌ड़ियां इक समें च 15 किल्लो दे करीब दूध दिंदियां न जेह्‌दे कारण इस ग्रां च दूध दी कोई कमी नेईं ऐ।